**ELŐTERJESZTÉS**

**Szombathely Megyei Jogú Város Közgyűlése Jogi és Társadalmi Kapcsolatok Bizottsága 2019 június havi rendes ülésére**

**Tájékoztató**

**a 2019. évi 53. Nemzetközi Diákjátékokon történő részvételről**

2019. július 9-13. között kerül megrendezésre az 53. Nemzetközi Diákjátékok (International Children’s Games) Oroszország Ufa nevű városában.

A versenyeket 9 sportágban, 12-15 éves korú (2004 – 2006-ban született) sportolók számára rendezik. A rendezvény hivatalos ideje alatt a szállás és étkezés költségeit a házigazdák finanszírozzák, míg a résztvevő csapatokat az útiköltség, illetve a többlet szállás-étkezés költségei terhelik.

A Köznevelési, Sport és Ifjúsági Iroda, a Jogi és Társadalmi Kapcsolatok Bizottsága 123/2019.(IV.24.) számú határozata alapján megkezdte a szervezési teendőket.

Az eseményen az alábbi sportágakban vesznek részt versenyzőink:

**leány labdarúgás, strandröplabda, úszás.**

Az utazó sportolók kiválasztása a sportági szakemberek közreműködésével megtörtént.

A delegáció sportoló tagjai:

8 fő leány labdarúgó:

Balogh Sára, Kiss-Lantos Hanna, Németh Adél, Németh Mirtill, Németh Viktória, Novák Luca, Pálfy Barbara, Saly Veronika. (A Haladás Viktória FC sportolói)

4 fő úszó:

Barta Sára, Davanzo Nicol, Gyűrűs Hanna, Horváth Lilla Mária. (A Szombathelyi Sportiskola sportolói)

2 fő strandröplabdázó:

Döme Alexa, Nagy Tíria. (A Szombathelyi Sportiskola sportolói)

Edzők: Csemba Ágnes, Barczi Csaba.

A küldöttség vezetője: Lendvai Ferenc tanácsnok

A delegáció sportszakmai vezetői: Havasi Attila, Kovács Balázs

Tolmács: Németh Adrienn

Tekintettel arra, hogy a ”Sport ágazat kiadásai - Nemzetközi Diákjátékok” tételsorán rendelkezésre álló 3 millió forint várhatóan nem fedezi a szükséges költségeket, ezért javaslom, hogy a „Speciális Olimpia” elnevezésű tételsoron a már megrendezett Győztesek Napja rendezvényről fennmaradt 806.363,- Ft kerüljön átcsoportosításra a Nemzetközi Diákjátékok tételsorra.

Tájékoztatom továbbá a Tisztelt Bizottságot, hogy a delegáció kiutazását támogatni kívánó szponzorokkal való kapcsolatfelvétel folyamatban van.

Kérem a Tisztelt Bizottságot, hogy a tájékoztatót megtárgyalni és a határozati javaslatot elfogadni szíveskedjék!

Szombathely, 2019. június „….”

 (:Koczka Tibor:)

**HATÁROZATI JAVASLAT**

**…./2019. (VI.....) Jogi és Társ. Kapcs. Biz. számú határozat**

1. Szombathely Megyei Jogú Város Közgyűlésének Jogi és Társadalmi Kapcsolatok Bizottsága megtárgyalta a„Tájékoztatóa2019. évi 53. Nemzetközi Diákjátékokon történő részvételről” című előterjesztést és azt a benne foglaltak szerint elfogadja.

2. A Bizottság felkéri Szombathely Megyei Jogú Város Közgyűlését, hogy - a Sport ágazat kiadásai, „Speciális Olimpia” tételsoráról a Győztesek Napja elnevezésű rendezvény költségvetéséből megmaradt 806.363,- Ft összeget a költségvetés módosításakor a „Nemzetközi diákjátékok” tételsorra csoportosítsa át.

**Felelős: dr. Ipkovich György a Jogi és Társadalmi Kapcsolatok Bizottsága**

 **elnöke**

**(dr. Bencsics Enikő, az Egészségügyi és Közszolgálati Osztály vezetője,**

**Stéger Gábor, a Közgazdasági és Adó Osztály vezetője)**

**Kovács Balázs a Köznevelési, Sport és Ifjúsági Iroda vezetője)**

**Határidő: azonnal**